# Baikonurin kosmodromi

### Wikipedia

Baikonurin sijainti
Baikonurin kaupunki ja Syrdarya-joki
Sojuz-raketti Baikonurissa 15. heinäkuuta 1975

Baikonurin kosmodromi (ven. Космодром Байконур) on maailman vanhin ja suurin toimiva avaruuskeskus. Se rakennettiin alun perin Neuvostoliiton sotilaallisten ohjusten koelaukaisuasemaksi. Nykyisin se on osa Venäjän avaruusjärjestöä.

## [muokkaa] Historia

Baikonurin kosmodromi rakennettiin 1950-luvun alussa Leninskin kaupungin lähelle nykyisessä Kazakstanissa. Kosmodromin rakentamista johti raketti-insinööri Vladimir Barmin. Alkuperäinen Baikanurin kaivoskylä sijaitsee 320 km rakettikeskuksesta koilliseen. Väärä nimi annettiin aikoinaan julkisuuteen rakettikeskuksen tarkan paikan salaamiseksi. Tiuratamin kylä on kosmodromin lähellä ja senkin nimeä on käytetty itse kosmodromista.

Baikonur oli Neuvostoliiton avaruusohjelman pääasiallinen tukikohta 1950-luvun lopusta 1980-luvulle. Baikonurista on lähetetty ensimmäinen satelliitti, Sputnik 1, vuonna1957 ja ensimmäinen miehitetty avaruuslento mukanaan Juri Gagarin vuonna 1961 ja ensimmäinen naiskosmonautti Valentina Tereškova 1963.

## [muokkaa] Nykyinen käyttö=

20. joulukuuta 1995 Kazakstanin presidentti nimesi Leninskin virallisesti Baikonuriksi. Kosmodromin tarkka sijainti on 45°55′12.64″N, 63°20′32.48″E.

Kosmodromin lentokenttä on nimeltään Jubileinij. Venäjän satelliitit tuodaan kosmodromille yleensä junalla. Esimerkiksi Euroopan avaruusjärjestön Baikonurista laukaistavat satelliitit on tuotu sinne Antonov An 124-kuljetuslentokoneella.

Sieltä voidaan laukaista mm. Sojuz-, Proton-, Cyclon-, Dnepr- ja Zenit-raketteja. Tukikohta on oleellinen mm.Kansainvälisen avaruusaseman huollossa.

Maalikuussa 2005 Venäjän federaatio vuokrasi avaruuskeskuksen Kazakstanilta 20 vuodeksi 115 miljoonan dollarin vuosittaisella maksulla. Vuokra-aikaa voidaan pidentää kymmenellä vuodella. 2000-uvun alun maksukiistojen vuoksi Venäjä alkoi myös laajentaa Plesetskin kosmodromiaan Arkangelin alueella. Baikonurin 50-vuotisjuhlaa vietettiin 2. kesäkuuta 2005 ja juhlassa Venäjän presidentti Vladimir Putin julkisti 163 miljoonan euron yhteistyösopimuksen, jossa Kazakstan ja Venäjä kehittävät uuden Baiterek-kantoraketin.

## [muokkaa] Aiheesta muualla

- RussianSpaceWeb.com'in sivusto Baikonurin kylästä (englanniksi)

Sojuz TMA-5:n laukaistiin Baikonurista 14. lokakuuta 2004 mukanaan Kansainvälisen avaruusaseman vaihtomiehistö

Koordinaatit: 45°55′12.64″N, 63°20′32.48″E

Haettu osoitteesta http://fi.wikipedia.org../../../b/a/i/Baikonurin_kosmodromi.html

Luokat: Avaruustoiminta | Kazakstanin rakennukset ja rakennelmat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Català
- Česky
- Dansk
- English
- Español
- Français
- Magyar
- Bahasa Indonesia
- 日本語
- Nederlands
- Norsk (bokmål)
- Polski
- Português
- Русский
- Slovenčina
- Walon